text: Nou Barris cabrejada, diu prou!: Presentació de la plataforma Aturem el Pla Paral·lel
  Des de la Plataforma Aturem el Pla Paral·lel creuen que l'actual pla per reformar l'avinguda s'ha fet d'esquenes als veïns i que s'ha projectat per convertir l'avinguda en un corredor turístic des del Port fins a la Fira.
  Veïns i associacions creuen que aquest model afectarà negativament al barri, com ja ha passat amb d'altres zones de la ciutat, i que fomenta l'especulació immobiliària, un augment dels preus en general i la desaparició del comerç tradicional.
  La plataforma Aturem el Pla Paral·lel ha fet públic recentment un manifest que te el suport ja de més de 600 veïns i veïnes i d'una trentena d'entitats i organitzacions de tota la ciutat on es demanen entre d'altres coses una moratòria immediata en la concessió de llicències per a terrasses, l'aturada de llicències per a hotels i que es mantingui la moratòria que hi ha en els permisos dels pisos turístics.
  La plataforma demana també l'elaboració d'un pla d'usos que sigui participatiu i que tingui en compte les necessitats reals dels veïns i veïnes.